# name
El Festival Simbiòtic, teatre a l'abast de tothom

# metadata.dc.description[].value
Primer premi de la XXIX edició del Premi Carme Serrallonga. 2022

# metadata.dc.description.abstract[].value
En la seva trajectòria professional, Carme Serrallonga, en honor de la qual aviat farà gairebé trenta anys que es
convoca aquest premi, destacà per la seva estreta vinculació amb el teatre. Des de la participació en la fundació,
el 1960, de l’Escola d’Art Dramàtic Adrià Gual (EADAG), fins a la col·laboració amb la Companyia Flotats, i
mercès a l’amistat amb Ricard Salvat, dugué a terme una tasca monumental de traducció de textos d’autors
francesos, alemanys, anglesos, grecs, grecollatins, hebreus i russos (ESPINÀS 1999). És per aquesta seva
dedicació a les arts escèniques que he volgut proposar un festival de teatre, el Festival Simbiòtic, com a candidat a organització amb una política comunicativa exemplar.

# metadata.dc.description.abstract[].value
El Festival Simbiòtic neix l’any 2016 a la Sala Beckett / Obrador Internacional de Dramatúrgia amb la
voluntat de garantir l’accés a l’art i la cultura de persones amb discapacitat o diversitat funcional. Impulsat per
l’associació WeAct, compta amb unes mesures d’accessibilitat que no només afecten la representació dels
espectacles en si, sinó tot el que implica l’assistència a aquestes funcions —inclosa la comunicació, amb
programes de mà de Lectura Fàcil, per exemple. El festival, però, va més enllà de facilitar l’accés de persones
amb diversitat al pati de butaques i pretén promoure la seva inclusió també als escenaris, bé sigui com a artistes,
productors, tècnics, etc. Així mateix, paral·lelament a la programació d’espectacles s’organitzen jornades
professionals sobre accessibilitat en les arts escèniques.

# metadata.dc.rights[].value
cc by-nc-nd (c) Castro Pizarro, Àlex  2022

# metadata.dc.source[].value
Premi Carme Serrallonga (Comissió de Dinamització Lingüística i Cultural)

# metadata.dc.title[].value
El Festival Simbiòtic, teatre a l'abast de tothom